CELEX: 32020R2101
Language: et
Date: 2020-12-15 00:00:00
Title: Komisjoni rakendusmäärus (EL) 2020/2101, 15. detsember 2020, millega pikendatakse toimeaine kiiselguuri (kobediatomiit) heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

16.12.2020   
               
               
                  ET
               
               
                  Euroopa Liidu Teataja
               
               
                  L 425/79
               
            
         KOMISJONI RAKENDUSMÄÄRUS (EL) 2020/2101,
         15. detsember 2020,
         millega pikendatakse toimeaine kiiselguuri (kobediatomiit) heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
         ning arvestades järgmist:
         
                     (1)
                  
                  
                     Komisjoni direktiiviga 2008/127EÜ (2) kanti toimeaine kiiselguur (kobediatomiit) nõukogu direktiivi 91/414/EMÜ (3) I lisasse.
                  
               
                     (2)
                  
                  
                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.
                  
               
                     (3)
                  
                  
                     Toimeaine kiiselguuri (kobediatomiit) heakskiit, nagu on sätestatud komisjoni rakendusmääruse (EL) nr 540/2011 lisa A osas, aegub 31. augustil 2021.
                  
               
                     (4)
                  
                  
                     Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemiku jooksul esitatud taotlus toimeaine kiiselguuri (kobediatomiit) heakskiidu pikendamiseks.
                  
               
                     (5)
                  
                  
                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.
                  
               
                     (6)
                  
                  
                     Referentliikmesriik koostas kaasreferentliikmesriigiga konsulteerides pikendamist käsitleva hindamisaruande ning esitas selle 22. veebruaril 2019 Euroopa Toiduohutusametile (edaspidi „toiduohutusamet“) ja komisjonile.
                  
               
                     (7)
                  
                  
                     Toiduohutusamet tegi täiendava kokkuvõtliku toimiku ka üldsusele kättesaadavaks. Toiduohutusamet edastas pikendamist käsitleva esialgse hindamisaruande taotlejale ja liikmesriikidele märkuste esitamiseks ning algatas selle kohta avaliku arutelu. Toiduohutusamet edastas saadud märkused komisjonile.
                  
               
                     (8)
                  
                  
                     27. veebruaril 2020 esitas toiduohutusamet komisjonile oma järeldused (6) selle kohta, kas kiiselguur (kobediatomiit) võib eeldatavalt vastata määruse (EÜ) nr 1107/2009 artiklis 4 sätestatud heakskiitmise nõuetele. Komisjon esitas esialgse pikendamisaruande ja määruse eelnõu kiiselguuri (kobediatomiit) kohta alalisele taime-, looma-, toidu- ja söödakomiteele vastavalt 19. mail 2020 ja 16. juulil 2020.
                  
               
                     (9)
                  
                  
                     Seoses endokriinseid häireid põhjustavate omaduste kindlakstegemise kriteeriumidega, mis kehtestati komisjoni määrusega (EL) 2018/605, (7) tegi toiduohutusamet järelduse, et kiiselguur (kobediatomiit) ei vasta neile kriteeriumidele. Seetõttu leiab komisjon, et kiiselguuri (kobediatomiit) ei tule pidada endokriinseid häireid põhjustavate omadustega aineks.
                  
               
                     (10)
                  
                  
                     Komisjon palus taotlejal esitada oma märkused toiduohutusameti järelduste kohta ning kooskõlas rakendusmääruse (EL) nr 844/2012 artikli 14 lõike 1 kolmanda lõiguga pikendamisaruande kohta. Taotleja esitas oma märkused ja need on põhjalikult läbi vaadatud.
                  
               
                     (11)
                  
                  
                     Vähemalt ühe toimeainet kiiselguuri (kobediatomiit) sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.
                  
               
                     (12)
                  
                  
                     Kiiselguuri (kobediatomiit) heakskiidu pikendamise riskihindamine põhineb iseloomulike kasutusviiside piiratud hulgal, mis siiski ei piira kasutusviise, mida kiiselguuri (kobediatomiit) sisaldavate taimekaitsevahendite puhul võidakse lubada.
                  
               
                     (13)
                  
                  
                     Seepärast on asjakohane pikendada kiiselguuri (kobediatomiit) heakskiitu.
                  
               
                     (14)
                  
                  
                     Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning lähtudes praegustest teaduslikest ja tehnilistest teadmistest, oleks siiski vaja lisada teatavad tingimused ja piirangud.
                  
               
                     (15)
                  
                  
                     Rakendusmäärust (EL) nr 540/2011 tuleks seega vastavalt muuta.
                  
               
                     (16)
                  
                  
                     Komisjoni rakendusmäärusega (EL) 2020/1160 (8) pikendati kiiselguuri (kobediatomiit) heakskiidu kehtivusaja lõppkuupäeva kuni 31. augustini 2021, et heakskiidu pikendamise saaks lõpule viia enne kõnealuse toimeaine heakskiidu aegumist. Kuna otsus heakskiidu pikendamise kohta tehakse enne kuupäeva, mil heakskiidu pikendatud kehtivusaeg lõpeb, kohaldatakse käesolevat määrust alates 1. veebruarist 2021.
                  
               
                     (17)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Toimeaine heakskiidu pikendamine
            Toimeaine kiiselguuri (kobediatomiit) heakskiitu pikendatakse vastavalt I lisale.
         
         
            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.
         
         
            Artikkel 3
            Jõustumine ja kohaldamise alguskuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. veebruarist 2021.
         
         
            Käesolev määrus on tervikuna siduv ja vahetult kohaldatav kõigis liikmesriikides.
            Brüssel, 15. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 309, 24.11.2009, lk 1.
         
            (2)  Komisjoni 18. detsembri 2008. aasta direktiiv 2008/127/EÜ, millega muudetakse nõukogu direktiivi 91/414/EMÜ mitme toimeaine lisamisega (ELT L 344,20.12.2008, lk 89).
         
            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
         
            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
         
            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
         
            (6)  EFSA Journal 2020; 18(3):6054, 14 lk Kättesaadav internetis: www.efsa.europa.eu.
         
            (7)  Komisjoni 19. aprilli 2018. aasta määrus (EL) 2018/605, millega muudetakse määruse (EÜ) nr 1107/2009 II lisa ja sätestatakse teaduslikud kriteeriumid endokriinsüsteemi häireid põhjustavate omaduste kindlakstegemiseks (ELT L 101, 20.4.2018, lk 33).
         
            (8)  Komisjoni 5. augusti 2020. aasta rakendusmäärus (EL) 2020/1160, millega muudetakse rakendusmäärust (EL) nr 540/2011 seoses toimeainete alumiiniumammooniumsulfaadi, alumiiniumsilikaadi, verejahu, kaltsiumkarbonaadi, süsinikdioksiidi, teepuuekstrakti, rasva destilleerimisjääkide, rasvhapete C7 kuni C20, küüslauguekstrakti, giberelliinhappe, giberelliinide, hüdrolüüsitud valkude, raudsulfaadi, kiiselguuri (kobediatomiit), taimeõlide/rapsiseemneõli, kaaliumvesinikkarbonaadi, kvartsliiva, kalaõli, lõhna abil toimivate taimse või loomse päritoluga repellentide/lambarasva, liblikaliste hargnemata ahelaga feromoonide, tebukonasooli ja uurea heakskiidu kehtivusaja pikendamisega (ELT L 257, 6.8.2020, lk 29).
      
      
         
            I LISA
            
                        Tavanimetus, tunnuskoodid
                     
                     
                        IUPACi nimetus
                     
                     
                        Puhtus  (1)
                        
                     
                     
                        Heakskiitmise kuupäev
                     
                     
                        Heakskiidu aegumine
                     
                     
                        Erisätted
                     
                  
                        Kiiselguur (kobediatomiit)
                        CASi nr: 61790-53–2
                        
                        CIPACi nr: 647
                     
                     
                        IUPACi nimetus puudub
                        Muud sünonüümid:
                        kobediatomiit,
                        diatomiit
                     
                     
                        1 000  g/kg
                        Amorfse ränidioksiidi minimaalne sisaldus – 800 g/kg
                        Järgmise lisandi sisaldus tehnilises materjalis ei tohi ületada järgmist: kristallilise ränidioksiidi osakesed
                        läbimõõduga alla 10 μm – maksimaalselt 1 g/kg
                     
                     
                        1. veebruar 2021
                     
                     
                        31. jaanuar 2036
                     
                     
                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse kiiselguuri (kobediatomiit) heakskiidu pikendamist käsitleva aruande järeldusi, eriti selle I ja II liidet.
                        Liikmesriigid pööravad erilist tähelepanu käitlejate kaitsele, tagades, et kasutustingimustega nähakse ette piisavad isikukaitsevahendid, eelkõige hingamisteede kaitsevahendid, ja vajaduse korral muud riskivähendusmeetmed.
                        Lubatud kasutada üksnes sisetingimustes. Liikmesriigid hindavad kasutusviisi mis tahes laiendamist muuks kui sisetingimustes kasutamiseks, et teha kindlaks, kas kavandatav kasutusviisi laiendamine vastab määruse (EÜ) nr 1107/2009 artikli 29 lõike 1 nõuetele ja komisjoni määruses (EL) nr 546/2011 (2) sätestatud ühtsetele põhimõtetele.“ Vajaduse korral hõlmavad kasutustingimused riskivähendusmeetmete võtmist.
                     
                  
               (1)  Täiendavad toimeaine identifitseerimisandmed ja toimeaine omadused on esitatud pikendamisaruandes.
            
               (2)  Komisjoni 10. juuni 2011. aasta määrus (EL) nr 546/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses taimekaitsevahendite hindamise ja lubade andmise ühtsete põhimõtetega (ELT L 155, 11.6.2011, lk 127).
         
      
      
         
            II LISA
            Rakendusmääruse (EL) nr 540/2011 lisa muudetakse järgmiselt.
            
                        1)
                     
                     
                        A osast jäetakse välja kanne 236 kiiselguuri (kobediatomiit) kohta;
                     
                  
                        2)
                     
                     
                        B osasse lisatakse järgmine kanne:
                        
                                    Nr
                                 
                                 
                                    Tavanimetus, tunnuskoodid
                                 
                                 
                                    IUPACi nimetus
                                 
                                 
                                    Puhtus  (1)
                                    
                                 
                                 
                                    Heakskiitmise kuupäev
                                 
                                 
                                    Heakskiidu aegumine
                                 
                                 
                                    Erisätted
                                 
                              
                                    
                                       „143
                                 
                                 
                                    Kiiselguur (kobediatomiit)
                                    CASi nr: 61790-53–2
                                    
                                    CIPACi nr: 647
                                 
                                 
                                    IUPACi nimetus puudub
                                    Muud sünonüümid:
                                    Kobediatomiit,
                                    diatomiit
                                 
                                 
                                    1 000  g/kg
                                    Amorfse ränidioksiidi minimaalne sisaldus – 800 g/kg
                                    Järgmine lisand on toksikoloogiliselt problemaatiline ja selle sisaldus tehnilises materjalis ei tohi ületada järgmist väärtust: kristallilise ränidioksiidi osakesed
                                    läbimõõduga alla 10 μm – maksimaalselt 1 g/kg
                                 
                                 
                                    1. veebruar 2021
                                 
                                 
                                    31. jaanuar 2036
                                 
                                 
                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse kiiselguuri (kobediatomiit) heakskiidu pikendamist käsitleva aruande järeldusi, eriti selle I ja II liidet.
                                    Liikmesriigid pööravad erilist tähelepanu käitlejate kaitsele, tagades, et kasutustingimustega nähakse ette piisavad isikukaitsevahendid, eelkõige hingamisteede kaitsevahendid, ja vajaduse korral muud riskivähendusmeetmed.
                                    Lubatud kasutada üksnes sisetingimustes. Liikmesriigid hindavad kasutusviisi mis tahes laiendamist muuks kui sisetingimustes kasutamiseks, et teha kindlaks, kas kavandatav kasutusviisi laiendamine vastab määruse (EÜ) nr 1107/2009 artikli 29 lõike 1 nõuetele ja määruses (EL) nr 546/2011 sätestatud ühtsetele põhimõtetele. Vajaduse korral hõlmavad kasutustingimused riskivähendusmeetmete võtmist.“
                                 
                              
                  
               (1)  Täiendavad toimeaine identifitseerimisandmed ja toimeaine omadused on esitatud pikendamisaruandes.